MUNICIPIUL CRAIOVA

CONSILIUL LOCAL AL MUNICIPIULUI CRAIOVA



                                HOTĂRÂREA NR.387
privind aprobarea Regulamentului de organizare și funcționare al Skate Park-ului Craiova
      Consiliul Local al Municipiului Craiova întrunit în şedinţa ordinară din  data de 30.07.2026;
            Având în vedere referatul de aprobare nr.258486/2026, raportul nr.258493/2026 al Direcţiei Patrimoniu și raportul de avizare nr.259857/2026 al Direcției Juridice, Asistență de Specialitate și Contencios Administrativ prin care se propune aprobarea Regulamentului de organizare și funcționare al Skate Park-ului Craiova și avizele nr.27/2026 al Comisiei I-Buget Finanţe, Studii, Prognoze şi Administrarea Domeniului, nr.23/2026 al Comisiei III-Servicii Publice, Liberã Iniţiativã şi Relaţii Internaţionale și nr.31/2026 al Comisiei V-Juridică, Administraţie Publică şi Drepturi Cetăţeneşti ;     

              În conformitate cu prevederile Ordonanței de Urgență a Guvernului nr.71/2002 privind organizarea și funcționarea serviciilor publice de administrare a domeniului public și privat de interes local, Ordonanței Guvernului nr.2/2001 privind regimul juridic al contravenţiilor,  Legii nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, Legii poliţiei locale nr.155/2010, republicată, cu modificările şi completările ulterioare și art.7 alin.13 din Legea nr.52/2003 privind transparența decizională în administrația publică, republicată, cu modificările și completările ulterioare;

  În temeiul art.129 alin.2 lit.c și d, coroborat cu art.6 lit.a și alin.7 lit.f, art.139 alin.1, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificarile şi completările ulterioare;

HOTĂRĂŞTE:

 Art.1. Se aprobă Regulamentul de organizare și funcționare al Skate Park-ului Craiova, conform anexei care face parte integrantă din prezenta hotărâre.
   Art.2. Primarul Municipiului Craiova, prin aparatul de specialitate: Compartimentul  Administraţie Publică Locală şi Relaţii cu Consiliul Local, Direcţia Patrimoniu, S.C. ECO URBIS Craiova S.R.L. și Poliția Locală a Municipiului Craiova vor aduce la îndeplinire prevederile prezentei hotărâri.

